Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Öösel puhkesid Ida-Jeruusalemma rajoonides vägivaldsed märulid
ja Läänekaldal teatati paiguti relvastatud kokkupõrgetest.
IDF tulistas edukalt alla Hezbollah'le kuuluva drooni,
mis püüdis Iisraeli õhuruumi tungida.
Iisraeli kaitseminister rääkis Reichmanni Ülikoolis
Ukraina-teemalisel konverentsil põhjalikult tulevasest sõjast Iraaniga.
Öösel puhkesid Jeruusalemma idarajoonides ja vanalinna kandis
vägivaldsed märulid.
Sajad palestiina noorukid hakkasid loopima rakette
ja tulistama ilutulestikurakette 21-aastase islamisti matustel,
kes kukkus ja sai surmavalt viga, kui püüdis põgeneda politsei eest
pärast Iisraeli julgeolekujõudude kividega loopimist Templimäel
22. aprillil.
Tuhandepealisel matuserongkäigul loopisid sajad palestiina noorukid
erinevaid esemeid märulipolitsei pihta, kes saadeti kohale korda taastama.
Pärast matust levis märul edasi
teistesse vanalinna naaberrajoonidesse
ning lõppes vigastuste ja materiaalse kahjuga eraomandile.
Politsei esinduse teatel ründasid vägivaldsed märatsejad öösel
mitmeid asjasse puutumatuid tsiviilisikuid
ja viis 15st öösel vahistatud kahtlusalusest võeti kinni pärast seda,
kui nad kihutasid autodega piiripolitseinike poole,
mille käigus sõideti otsa ühele tsiviilelanikule.
Kuigi meil ei õnnestunud kinnitada täpset märulites viga saanute arvu,
olid kõigi ohvrite vigastused kerged.
Hommikul teatati aga pussitamisrünnaku katsest
Nabluse linna sissepääsul.
Turvakaamera videolindilt näeb,
kuidas ründaja haarab noa ilmse kavatsusega rünnata sõdureid,
kes reageerisid tule avamisega ja neutraliseerisid ründaja.
Täna hommikul, ca 7.30 püüdis terrorist meie sõdureid pussitada.
Kohe kui terroristi märkasin, avasin tema pihta tule,
et teda neutraliseerida ja eemaldada oht.
Oleme rõõmsad,
et intsident lõppes vigastusteta meie tsiviilelanikele või sõduritele.
Kaitseme jätkuvalt oma kodanikke sektoris parimate võimete kohaselt.
Enne seda rünnakut korraldasid IDF ja julgeolekuväed
mitmes Läänekalda paigas Juuda ja Samaaria maakondades
terrorismivastaseid aktsioone seoses operatsiooniga Lainemurdja.
Iisraeli sõdureid tabas mitmel korral tõsine kuulirahe
ja aktsioonide haripunktis võeti kinni 18 kahtlusalust.
Iisraeli sõjaväelaste seas vigastustest ei teatatud.
Pärast olukorra põhjalikku analüüsi IDF Menashe maakonna brigaadides
toonitas peaminister Naftali Bennett Jeruusalemma visa toetust
oma operatiivjõududele.
Külastasin peastaabiülema ja keskväejuhatuse tippohvitseridega
Efraimi brigaadi. Minu korraldus on selge:
Rünnata terroriste, kus nad ka poleks, kõigi relvadega.
Anname IDF-ile ja Iisraeli politseile kogu oma teotuse rünnata iga terroristi
Jeruusalemmas, Juudas, Samaarias ja mujal riigis.
Kes ka Iisraeli kodaniku või IDF sõduri vastu käe tõstab,
maksab selle eest.
Iisraeli piiril Liibanoniga märkasid IDF väesalgad ja tulistasid alla drooni,
mis kuulus Iraani agendile Hezbollah'le
ja püüdis öösel Iisraeli õhuruumi tungida.
IDF esinduse teatel jälgis IDF drooni kogu intsidendi vältel,
ja jätkab tegevust, et ära hoida
mis tahes Iisraeli suveräänsuse rikkumise katseid.
Herzeliyas kinnitas Iisraeli kaitseminister Benny Gantz
Reichmanni Ülikoolis Ukraina- teemalisel konverentsil kõneldes,
et maailm raputatakse ärkvele reaalsuse suhtes,
kus sõjad ei kuulu enam minevikku.
Leiame end kogu maailma riikidega olukorrast,
kus eriti Euroopa ja NATO liikmed
ärkavad üles järelduse suhtes,
et toimuda võivad sõjad.
Ukraina sõda on tegelikult regionaalne sõda.
Ometi on sel globaalsed ja bipolaarsed mõjud.
Näeme, et see tekitab NATO liidu tugevnemist ja tihenemist,
ning üha uued riigid näevad kaitsekulude suurendamise väärtust.
Näeme, et see mõjutab Hiina hoiakut bipolaarses struktuuris
ning ka suhteid Venemaa ja Iraani vahel meie lähinaabruses.
Gantz rõhutas lisaks, et õiglasest ja moraalsest perspektiivist
on Iisrael otsustanud Ukrainat toetada,
arvestades samal ajal operatiivsete kaalutlustega,
mis võiksid mõjutada Lähis-Ida stabiilsust.
Jeruusalemma kaitseminister loetles rea õppetunde
Venemaa-Ukraina sõjast,
kus põhirõhk on sihil säilitada Iisraeli iseseisev võitlusvõime.
Gantz väljendas ka muret,
rõhutades, et hoolimata kellegi kvalitatiivsest paremusest
lähevad kõik sõjad kalliks maksma.
Seetõttu tuleb enne konflikti astumist kasutada mitmeid meetmeid
vaenlase ründevõime vähendamiseks.
Gantz täpsustas Iisraeli sihikindlat hoiakut Iraani-ohu suhtes,
mis on viimase aasta jooksul oluliselt suurenenud.
Tulevase sõja hinda, loodame et seda ei tule,
võime ära hoida või vähendada
kogu maailma mitmemõõtmelise survekampaania aktiveerimisega,
mis hõlmab ühtset globaalset ja regionaalset koordineerimist.
Iraani suhtes näen, et hind Iraani ohuga võitlemiseks
globaalsest ja regionaalsest aspektist on täna kõrgem kui aasta eest
ja madalam, kui järgmisel aastal.
Nagu näete, rikub Iraan ebaviisakalt tuumaleppe tingimusi suurriikidega,
jätkates samas oma sõjalise tuumaprogrammi arendamist.
Iraan kogub tagasipöördumatuid teadmisi ja kogemusi arendamises,
teaduses, tootmises ja kaasaegsete tsentrifuugide opereerimises.
Vaid mõne nädalaga
on neil piisavalt lõhustuvat materjali esimeseks pommiks.
Nad on kogunud 60 kg 60%ni rikastatud materjali.
Nad toodavad 20%ni rikastatud uraani.
Nad ei lase IAEAd oma tootmissüsteemide juurde.
Neil päevil püüab Iraan ka lõpetada
1000 kaasaegse IR-6 tsentrifuugi tootmist ja paigaldamist
oma tuumarajatistes,
ning lõpetada Natanzi lähedal maa all uute rajatiste ehitamist.
Paralleelselt tuumaprogressiga
jätkab Iraan oma agressiivse tegevuse laiendamist kogu regioonis.
Kaitseminister Gantz toonitas ka Iraani ponnistusi
oma võimete tõhustamisel regionaalse sõja pidamiseks
oma käepikenduste
ja Revolutsioonikaardi Qudsi vägede kaudu.
Nende agendid ründavad naftahoidlaid,
lennujaamu ja tsiviilrajatisi
ning Iraan töötab regioonis oma IRGC Qudsi vägede kaudu.
Ta arendab regioonis operatiivarsenali täppisomadustega tiibrakettide,
maa-maa rakettide ja droonidega,
mis ulatuvad tuhandete kilomeetrite kaugusele.
Iraani agentide käsutuses olev relvastuse hulk kasvas mullu oluliselt.
Iraagis on sadu ründevahendeid,
kümned neist paigaldati üksnes möödunud aasta jooksul.
Jeemenis kasvas mullu oluliselt
houthide käsutuses olev ründevahendite arv,
vaatamata nende vastu kehtestatud rahvusvahelisele embargole.
Ja Süürias käivad neilgi päevil katsed
smugeldada ja valmistada täppislaskemoona.
Iisrael teeb kõik, et neid katseid ära hoida, ja vältida tuleviku ohtu
meie ja selle regiooni kodanike suhtes.
Seoses Jeruusalemma pürgimusega võidelda Iraani-ohuga,
käib Iisraeli kaitseaparaadil hetkel tõsine jõudude suurendamine
ja simultaanselt ka tegevus
Teherani ekspansioonipürgimuste peatamiseks.
Iraani agressiooni valguses kasutame kõiki vahendeid,
sh aitame teisi regiooni riike.
See on globaalne ja regionaalne huvi
ning Iisrael jätkab oma võimete arendamist
ja koordineerib vajadusel kõik aktsioonid nendega,
kes on samuti huvitatud regioonis vaikuse ja stabiilsuse säilitamisest.
Teeme seda regiooni riikidega nii palju kui võimalik
ning koos CENTCOM-i ja USA armeega, kes töötab edukalt,
sihiga sünkroniseerida neid süsteeme regioonis nii palju kui võimalik.
Aitäh vaatamast!
Toonitaksin taas, et TV7 Iisrael on annetuspõhine teenistus.
Kui meie saated teid õnnistavad, kaaluge nende rahalist toetamist.
See aitab meil tegevust jätkata.
Julgustan ka palvetama tagakiusatud vendade-õdede eest maailmas
ja paluma lakkamatult rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri